title: 2000 m. birželio 19 d. Komisijos Sprendimas dėl lyčių pusiausvyros jos įsteigtuose komitetuose ir ekspertų grupėse (pranešta dokumentu Nr. C(2000) 1600)

text:
Svarbus teisinis pranešimas

|

32000D0407

Oficialusis leidinys L 154 , 27/06/2000 p. 0034 - 0035

		Komisijos Sprendimas2000 m. birželio 19 d.dėl lyčių pusiausvyros jos įsteigtuose komitetuose ir ekspertų grupėse(pranešta dokumentu Nr. C(2000) 1600)(2000/407/EB)EUROPOS BENDRIJŲ KOMISIJA,atsižvelgdama į Europos bendrijos steigimo sutartį,kadangi:(1) Pagal Sutarties 2 straipsnį vyrų ir moterų lygybė yra viena iš Bendrijos skatinamų užduočių.(2) Pagal Sutarties 3 straipsnį visose veiklos srityse Bendrija siekia pašalinti vyrų ir moterų nelygybę ir skatinti jų lygybę.(3) Nepaisant 1996 m. gruodžio 2 d. Tarybos rekomendacijos 96/694/EB dėl proporcingo moterų ir vyrų dalyvavimo sprendimų priėmimo procese [1], sprendimų priėmimo institucijose, įskaitant ir Komisijos įsteigtąsias [2], moterys vis dar nepakankamai atstovaujamos.(4) 1994 m. vasario 11 d. Europos Parlamento rezoliucijoje dėl moterų dalyvavimo priimant sprendimus Europos Sąjungos valstybės narės buvo paragintos imtis konkrečių veiksmų šioje srityje, o 1995 m. kovo 27 d. buvo priimta Tarybos rezoliucija dėl proporcingo vyrų ir moterų dalyvavimo priimant sprendimus.(5) Vyrų ir moterų lygybė yra būtina žmonių orumui ir demokratijai, ji yra Bendrijos teisės, valstybių narių konstitucijų ir įstatymų bei tarptautinių ir Europos konvencijų pagrindas.(6) Komisija patvirtino lyčių vyravimo ir lygių galimybių vyrams bei moterims sudarymo visose Bendrijos veiklos ir politikos srityse strategiją.(7) Ketvirtojoje Jungtinių Tautų pasaulio moterų konferencijoje (Pekinas, 1995 m.) Europos bendrija įsipareigojo aktyviau įtraukti moteris į sprendimų priėmimą.(8) Europos Taryba 1999 m. 1413 rekomendacijoje patarė valstybėms narėms siekti lygaus vyrų ir moterų dalyvavimo viešajame ir privačiame gyvenime.(9) 1999 m. balandžio 17 d. ES Paryžiaus konferencijoje dėl vadovaujančius postus užimančių moterų ir vyrų valstybės narės buvo paragintos skatinti laikytis vyrų ir moterų lygybės pricipo, skiriant juos į postus sprendimus priimančiose institucijose.(10) Reikėtų patvirtinti konkrečias priemones skatinti proporcingą moterų ir vyrų dalyvavimą sprendimų priėmimo procese, kad vyrai ir moterys turėtų lygias galimybes.(11) Komisija jau įsipareigojo siekti, kad visuose mokslo darbų srities komitetuose ir specialistų grupėse dalyvautų 40 % moterų [3]. Šio tikslo siekiama Komisijos įsteigtuose kitų sričių ekspertų grupėse ir komitetuose.(12) Šis sprendimas netaikomas komitetams, kuriems taikomas 1999 m. birželio 28 d. Tarybos sprendimas 1999/468/EB, nustatantis Komisijos naudojimosi jai suteiktais vykdomaisiais įgaliojimais tvarką [4],NUSPRENDĖ:1 straipsnisŠis sprendimas taikomas Komisijos įsteigtoms ekspertų grupėms ir komitetams. Jis taikomas tiek naujai sudarytoms, tiek jau dirbančioms ekspertų grupėms ir komitetams.2 straipsnisKomisija įsipareigoja siekti lyčių proporcijos jos sudarytose ekspertų grupėse ir komitetuose. Vidutinės trukmės uždavinys — pasiekti, kad kiekvienoje ekspertų grupėje ir komitete ne mažiau kaip 40 % narių sudarytų vienos lyties atstovai.Jau dirbančiose ekspertų grupėse ir komitetuose Komisija stengsis išlyginti lyčių proporciją kiekvienąkart keisdama narius ir pasibaigus ekspertų grupės ar komiteto nario kadencijai.3 straipsnisPraėjus trejiems metams nuo šio sprendimo priėmimo dienos Komisija peržiūri jo įgyvendinimą ir skelbia ataskaitą, kurioje pateikia statistinę lyčių proporcijos ekspertų grupėse ir komitetuose analizę. Atsižvelgdama į šios peržiūros rezultatus Komisija imasi atitinkamų veiksmų.Priimta Briuselyje, 2000 m. birželio 19 d.Komisijos varduAnna DiamantopoulouKomisijos narė[1] OL L 319, 1996 12 10, p. 11.[2] COM(2000)120, galutinis.[3] COM(1999)76, galutinis.[4] OL L 184, 1999 7 17, p. 23.--------------------------------------------------


title: 2007 m. birželio 7 d. Europos Parlamento ir Tarybos sprendimas Nr. 930/2007/EB dėl ES solidarumo fondo mobilizavimo pagal 2006 m. gegužės 17 d. Europos Parlamento, Tarybos ir Komisijos tarpinstitucinio susitarimo dėl biudžetinės drausmės ir patikimo finansų valdymo 26 punktą

text:
3.8.2007

               LT

               Europos Sąjungos oficialusis leidinys

               L 202/18

      EUROPOS PARLAMENTO IR TARYBOS SPRENDIMAS Nr. 930/2007/EB
   2007 m. birželio 7 d.
   dėl ES solidarumo fondo mobilizavimo pagal 2006 m. gegužės 17 d. Europos Parlamento, Tarybos ir Komisijos tarpinstitucinio susitarimo dėl biudžetinės drausmės ir patikimo finansų valdymo 26 punktą
   EUROPOS PARLAMENTAS IR EUROPOS SĄJUNGOS TARYBA,
   atsižvelgdami į Europos Parlamento, Tarybos ir Komisijos 2006 m. gegužės 17 d. Tarpinstitucinį susitarimą dėl biudžetinės drausmės ir patikimo finansų valdymo (1), ypač į jo 26 punktą,
   atsižvelgdami į 2002 m. lapkričio 11 d. Tarybos reglamentą (EB) Nr. 2012/2002, įsteigiantį Europos Sąjungos solidarumo fondą (2),
   atsižvelgdami į Komisijos pasiūlymą,
   kadangi:

               (1)

               Europos Sąjunga įsteigė Europos Sąjungos solidarumo fondą (toliau – Fondas), parodydama solidarumą su stichinių nelaimių ištiktų regionų gyventojais.

               (2)

               2006 m. gegužės 17 d. tarpinstituciniame susitarime numatyta galimybė mobilizuoti Fondo lėšas neviršijant nustatytos didžiausios metinės 1 mlrd. EUR ribos.

               (3)

               Reglamente (EB) Nr. 2012/2002 numatytos nuostatos, kuriomis remiantis Fondo lėšas galima mobilizuoti.

               (4)

               Vengrija ir Graikija dėl dviejų potvynio sukeltų nelaimių pateikė paraiškas prašydamos panaudoti Fondo lėšas,

         NUSPRENDĖ:
   1 straipsnis
   Europos Sąjungos bendrajame 2007 finansinių metų biudžete iš Europos Sąjungos solidarumo fondo turi būti skiriama 24 370 114 EUR įsipareigojimų ir mokėjimų asignavimų.
   2 straipsnis
   Šis sprendimas skelbiamas Europos Sąjungos oficialiajame leidinyje.

      Priimta Briuselyje, 2007 m. birželio 7 d.

            Europos Parlamento vardu

            Pirmininkas

         H.-G. PÖTTERING

            Tarybos vardu

            Pirmininkas

         G. GLOSER

      (1)  OL C 139, 2006 6 14, p. 1.

      (2)  OL L 311, 2002 11 14, p. 3.


title: 2010/660/ES: 2010 m. spalio 20 d. Europos Parlamento ir Tarybos sprendimas dėl Europos prisitaikymo prie globalizacijos padarinių fondo lėšų skyrimo pagal 2006 m. gegužės 17 d. Europos Parlamento, Tarybos ir Komisijos tarpinstitucinio susitarimo dėl biudžetinės drausmės ir patikimo finansų valdymo 28 punktą (Portugalijos paraiška „EGF/2009/023 PT/Qimonda“ )

text:
4.11.2010

               LT

               Europos Sąjungos oficialusis leidinys

               L 286/16

         EUROPOS PARLAMENTO IR TARYBOS SPRENDIMAS
   2010 m. spalio 20 d.
   dėl Europos prisitaikymo prie globalizacijos padarinių fondo lėšų skyrimo pagal 2006 m. gegužės 17 d. Europos Parlamento, Tarybos ir Komisijos tarpinstitucinio susitarimo dėl biudžetinės drausmės ir patikimo finansų valdymo 28 punktą (Portugalijos paraiška „EGF/2009/023 PT/Qimonda“)
   (2010/660/ES)
   EUROPOS PARLAMENTAS IR EUROPOS SĄJUNGOS TARYBA,
   atsižvelgdami į Sutartį dėl Europos Sąjungos veikimo,
   atsižvelgdami į 2006 m. gegužės 17 d. Europos Parlamento, Tarybos ir Komisijos tarpinstitucinį susitarimą dėl biudžetinės drausmės ir patikimo finansų valdymo (1), ypač į jo 28 punktą,
   atsižvelgdami į 2006 m. gruodžio 20 d. Europos Parlamento ir Tarybos reglamentą (EB) Nr. 1927/2006, įsteigiantį Europos prisitaikymo prie globalizacijos padarinių fondą (2), ypač į jo 12 straipsnio 3 dalį,
   atsižvelgdami į Europos Komisijos pasiūlymą,
   kadangi:

               (1)

               Europos prisitaikymo prie globalizacijos padarinių fondas (toliau – EGF) įsteigtas teikti papildomą paramą darbuotojams, atleistiems iš darbo dėl su globalizacija susijusių esminių pasaulio prekybos sistemos struktūrinių pokyčių, ir padėti jiems vėl integruotis į darbo rinką.

               (2)

               EGF taikymo sritis buvo išplėsta – nuo 2009 m. gegužės 1 d. galima teikti paraiškas dėl paramos darbuotojams, atleistiems iš darbo dėl tiesioginio pasaulinės finansų ir ekonomikos krizės poveikio.

               (3)

               2006 m. gegužės 17 d. tarpinstituciniame susitarime numatyta galimybė paskirti EGF lėšas, neviršijant metinės viršutinės 500 mln. EUR ribos.

               (4)

               2009 m. gruodžio 17 d. Portugalija skirti EGF lėšas dėl darbuotojų atleidimo iš įmonės „Qimonda Portugal S.A.“, o iki 2010 m. balandžio 28 d. pateikė papildomos informacijos. Ši paraiška atitinka finansinei paramai taikomus reikalavimus, kaip nustatyta Reglamento (EB) Nr. 1927/2006 10 straipsnyje. Todėl Komisija siūlo paskirti 2 405 671 EUR sumą.

               (5)

               Todėl EGF lėšos turėtų būti skirtos finansinei paramai pagal Portugalijos pateiktą paraišką suteikti,

         PRIĖMĖ ŠĮ SPRENDIMĄ:
   1 straipsnis
   2010 finansinių metų Europos Sąjungos bendrajame biudžete iš Europos prisitaikymo prie globalizacijos padarinių fondo (EGF) skiriama 2 405 671 EUR įsipareigojimų ir mokėjimų asignavimų suma.
   2 straipsnis
   Šis sprendimas skelbiamas Europos Sąjungos oficialiajame leidinyje.

      Priimta Strasbūre 2010 m. spalio 20 d.

            Europos Parlamento vardu

            Pirmininkas

         J. BUZEK

            Tarybos vardu

            Pirmininkas

         O. CHASTEL

      (1)  OL C 139, 2006 6 14, p. 1.

      (2)  OL L 406, 2006 12 30, p. 1.